stanford-oval/wikipedia huggingface dataset:
ลมค้า
สาเหตุ

ในฐานะที่เป็นส่วนหนึ่งของเซลล์แฮดลีย์ อากาศพื้นผิวจึงไหลไปทางเส้นศูนย์สูตร ขณะที่การไหลสูงขึ้นไป (flow aloft) นั้นไหลไปทางขั้วโลก โดยมีบริเวณความกดอากาศต่ำที่มีลมสงบและแปรปรวนน้อยอยู่ใกล้กับเส้นศูนย์สูตรที่รู้จักกันในชื่อ โดลดรัม (doldrum), ร่องใกล้เส้นศูนย์สูตร, หน้าปะทะในเขตร้อน หรือ ร่องความกดอากาศต่ำ เมื่อตั้งอยู่ภายในเขตมรสุม เขตของความกดอากาศต่ำและการลู่เข้าของลมนี้ยังถูกเรียกว่า ร่องมรสุม อีกด้วย ที่ประมาณ 30 องศาในทั้งสองซีกโลก อากาศจะเริ่มตกลงสู่พื้นผิวโลกในแถบความกดอากาศสูงกึ่งเขตร้อน (subtropical high-pressure belts) เรียกว่า สันกึ่งเขตร้อน (subtropical ridges) การจมตัวของอากาศจะสัมพัทธ์กับความแห้ง เนื่องจากเมื่ออากาศตกลง อุณหภูมิจะสูงขึ้น แต่ความชื้นจะยังคงไม่เปลี่ยนแปลง ซึ่งจะลดความชื้นสัมพัทธ์ของมวลอากาศลง อากาศอบอุ่นและแห้งนี้ เรียกว่า มวลอากาศสูงกว่า (superior air mass) และมักจะอยู่เหนือมวลอากาศเขตร้อนของทะเล (อบอุ่นและชื้น) การเพิ่มของอุณหภูมิที่ความสูงนั้นเรียกว่า การผกผันของอุณหภูมิ ดังนั้นหากเกิดขึ้นในเขตลมค้า จะเรียกว่า การผกผันของลมค้า (trade wind inversion)
อากาศพื้นผิวที่ไหลจากแถบความกดอากาศสูงกึ่งเขตร้อนเหล่านี้ไปยังเส้นศูนย์สูตร จะถูกเบนไปทางทิศตะวันตกในทั้งสองซีกโลกจากผลกระทบของแรงคอริออลิส ลมเหล่านี้จะพัดจากทิศตะวันออกเฉียงเหนือในซีกโลกเหนือ และจากทิศตะวันออกเฉียงใต้ในซีกโลกใต้ และเนื่องจากลมจะได้รับการตั้งชื่อตามทิศทางที่มันพัด ลมเหล่านี้ในซีกโลกเหนือจึงถูกเรียกว่า ลมค้าตะวันออกเฉียงเหนือ (northeasterly trade winds) และในซีกโลกใต้เรียกว่า ลมค้าตะวันออกเฉียงใต้ (southeasterly trade winds) โดยลมค้าในทั้งสองซีกโลกจะมาพบกันที่ร่องความกดอากาศต่ำ
ขณะที่ลมค้าพัดผ่านเขตร้อน มวลอากาศจะร้อนขึ้นในละติจูดที่ต่ำลง เนื่องจากการมีแสงแดดส่องโดยตรง ลมค้าที่พัดอยู่บนบก (แผ่นดินใหญ่) จะแห้งและร้อนกว่าลมค้าที่พัดอยู่ในมหาสมุทร และลมที่พัดไปทางเหนือบนขอบตะวันตกของสันกึ่งเขตร้อน มวลอากาศเหนือทะเลเขตร้อนในบางครั้งถูกเรียกว่าเป็นมวลอากาศค้า (trade air masses) ด้วย ภูมิภาคเดียวของโลกที่ไม่มีลมค้าคือในมหาสมุทรอินเดียเหนือ
ผลกระทบกับลมฟ้าอากาศ

เมฆซึ่งก่อตัวเหนือภูมิภาคที่อยู่ภายในลมค้า โดยทั่วไปแล้วจะประกอบด้วยเมฆคิวมูลัสความสูงไม่เกิน 4 กิโลเมตร (13,000 ฟุต) ส่วนยอดที่สูงขึ้นเกิดจากความผกผันของลมค้า ลมค้ามีจุดเริ่มต้นมาจากทิศทางของขั้วโลก (ทิศตะวันออกเฉียงเหนือในซีกโลกเหนือ และทิศตะวันออกเฉียงใต้ในซีกโลกใต้) ในช่วงฤดูหนาว และมีกำลังแรงในช่วงฤดูหนาวมากกว่าฤดูร้อน ตัวอย่างเช่น ฤดูลมแรงของประเทศกายอานา ซึ่งเป็นประเทศที่อยู่ในละติจูดต่ำในทวีปอเมริกาใต้ จะเกิดขึ้นในช่วงเดือนมกราคมถึงเมษายน เมื่อเฟสของความผิดปกติของอากาศในอาร์กติก (AO) เป็น "warm phase" ลมค้าในเขตร้อนจะมีกำลังแรงขึ้น ขณะที่ "cold phase" ของ AO จะทำให้ลมค้ามีกำลังอ่อนลง ทำให้มีพื้นที่ฝนตกมากขึ้นอย่างกว้างขวางบนแผ่นดินที่อยู่ภายในเขตร้อน เช่น อเมริกากลาง
ในช่วงกลางฤดูร้อนของซีกโลกเหนือ (เดือนกรกฎาคม) ลมค้าที่เคลื่อนตัวไปทางทิศตะวันตกทางใต้ของสันกึ่งเขตร้อนที่เคลื่อนตัวไปทางเหนือจากทะเลแคริบเบียนเข้าสู่ด้านตะวันออกเฉียงใต้ของทวีปอเมริกาเหนือ (รัฐฟลอริดาและชายฝั่งด้านอ่าว) เมื่อฝุ่นจากทะเลทรายสะฮาราที่เคลื่อนที่อยู่เข้าใกล้กับทางใต้รอบนอกของสันบนแผ่นดิน จะทำให้ฝนไม่ตกและท้องฟ้าจะเปลี่ยนสีจากสีน้ำเงินเป็นสีขาว ทำให้สีของดวงอาทิตย์ขณะตกเป็นสีแดง ลักษณะแบบนี้ส่งผลเสียต่อคุณภาพอากาศ เนื่องจากมีการเพิ่มจำนวนขึ้นของอนุภาคในอากาศ แม้ว่าภาคตะวันออกของสหรัฐในทวีปอเมริกาเหนือจะมีอากาศที่บริสุทธิ์บ้าง แต่ฝุ่นจากแอฟริกาส่วนมากจะส่งผลกระทบกับรัฐฟลอริดา นับแต่ปี ค.ศ. 1970 การระบาดของฝุ่นละอองนั้นรุนแรงขึ้นเนื่องจากช่วงแห้งแล้งในแอฟริกา
ลมค้าเป็นลมที่พัดออกจากบริเวณความกดอากาศสูงกึ่งโซนร้อนไปยังบริเวณความกดอากาศต่ำที่เส้นศูนย์สูตร ในซีกโลกเหนือจะพัดมาจากทิศตะวันออกเฉียงเหนือ ส่วนในซีกโลกใต้จะพัดมาจากทิศตะวันออกเฉียงใต้ ความเร็วประมาณ 16-24 กิโลเมตร/ชั่วโมง เนื่องจากลมค้านี้พัดสม่ำเสมอ มีกำลังแรงปานกลาง และมีทิศทางที่แน่นอน จึงมีประโยชน์ต่อการเดินเรือเป็นอย่างมาก ลมค้าตะวันออกเฉียงใต้ช่วยพัดพากระแสน้ำอุ่นจากฝั่งแปซิฟิกตะวันออกไปยังฝั่งแปซิฟิกตะวันตก ทำให้บริเวณฝั่งตะวันตก (อินโดนีเซีย, ออสเตรเลีย) มีความชุ่มชื้นและฝนตกชุก ในขณะที่ฝั่งตะวันออก (เปรู, ชิลี) ทำให้มีสัตว์น้ำอุดมสมบูรณ์
เรือใบขนาดใหญ่ของสเปน
แผนที่ลมค้าของเอ็ดมันด์ แฮลลีย์ ค.ศ. 1686
แผนที่สามมิติแสดงเซลล์แฮดลีย์ในความสัมพันธ์กับลมค้าบนพื้นผิว
ลอรา แฮร์ริเออร์

| ลอรา แฮร์ริเออร์ |
| --- | --- |
แฮร์ริเออร์ในงาน 2018 Cannes Film Festival
เกิด: ลอรา รูธ แฮร์ริเออร์  (1990-03-28) 28 มีนาคม ค.ศ. 1990 (34 ปี)
ศิษย์เก่า: William Esper Studio
อาชีพ:  นักแสดง  นางแบบ 
ปีปฏิบัติงาน: 2013–ปัจจุบัน
คู่รัก: Klay Thompson (2018–2020)
ลอรา รูธ แฮร์ริเออร์ (อังกฤษ: Laura Ruth Harrier; เกิด 28 มีนาคม พ.ศ. 2533) เป็นนักแสดง และนางแบบชาวอเมริกัน แฮริเออร์เริ่มเป็นนางแบบเมื่ออายุ 17 ปี
ลอรา แฮดด็อก

| ลอรา แฮดด็อก |
| --- | --- |
แฮดด็อกในเดือนกุมภาพันธ์ 2015
เกิด: ลอรา เจน แฮดด็อก  (1985-08-21) 21 สิงหาคม ค.ศ. 1985 (39 ปี) เอนฟิลด์ ลอนดอน ประเทศอังกฤษ
อาชีพ: นักแสดง
ปีปฏิบัติงาน: 2007–ปัจจุบัน
คู่สมรส: Sam Claflin (สมรส 2013; 2019)
บุตร: 2
ลอรา เจน แฮดด็อก (อังกฤษ: Laura Jane Haddock; เกิด 21 สิงหาคม พ.ศ. 2528)  เป็นนักแสดงหญิงชาวอังกฤษ เธอเป็นที่รู้จักในการรับบทเป็น Kacie Carter ในเรื่อง Honest, Lucrezia ใน Da Vinci's Demons, Meredith Quill ใน Guardians of the Galaxy และภาคต่อ Guardians of the Galaxy Vol. 2, Alison ใน The Inbetweeners Movie' และ Viviane Wembly ใน Transformers: The Last Knight
ลอรีน ฮิลล์

| ลอรีน ฮิลล์ |
| --- | --- |
ลอรีน ฮิลล์ขณะทำการแสดงสดเมื่อปี ค.ศ. 2014
ข้อมูลพื้นฐาน
ชื่อเกิด: ลอรีน โนเอล ฮิลล์
เกิด:  (1975-05-25) 25 พฤษภาคม ค.ศ. 1975 (49 ปี)
ที่เกิด: เซาท์ออเรนจ์ รัฐนิวเจอร์ซีย์
แนวเพลง: ฮิปฮอป, ดนตรีโซล, อาร์แอนด์บี, เร้กเก้
อาชีพ: นักร้อง, แร็ปเปอร์, นักแต่งเพลง, โปรดิวเซอร์เพลง, นักแสดง
ช่วงปี: 1988-ปัจจุบัน
ค่ายเพลง: Columbia, Ruffhouse

เว็บไซต์: lauryn-hill.com
ลอรีน โนเอล ฮิลล์ (อังกฤษ: Lauryn Noel Hill) เกิดเมื่อวันที่ 25 พฤษภาคม ค.ศ. 1975 ในเซาท์ออเรนจ์ รัฐนิวเจอร์ซีย์ เป็นนักร้อง แร็ปเปอร์ นักดนตรี นักแต่งเพลง โปรดิวเซอร์และนักแสดง ชาวอเมริกัน ในช่วงแรกเธอเป็นสมาชิกวงฮิปฮอปในนาม เดอะฟูจีส์ จนในปี 1998 เธอออกผลงานอัลบั้มเดี่ยวที่ประสบความสำเร็จเป็นอย่างดีทั้งยอดขายและเสียงวิจารณ์ จากอัลบั้มชุด The Miseducation of Lauryn Hill ที่ทำให้เธอได้รับรางวัลแกรมมี่ถึง 5 สาขา
หลังจากที่เธอประสบความสำเร็จกับอัลบั้มเดี่ยวเปิดตัว เธอก็ได้หายไปจากสื่อ เนื่องจากไม่ชอบในชื่อเสียงและอุตสาหกรรมดนตรี หลังจากห่างหายไป 4 ปี เธอออกอัลบั้มอันพลักด์ชุด MTV Unplugged No. 2.0 อัลบั้มแสดงสดที่เล่นคู่กับกีตาร์อคูสติก หลังจากนั้นเธอยังกลับมารวมกับวงเดอะฟูจีส์อีกในระหว่างกลางทศวรรษ 2000 ในช่วงสั้น ๆ และฮิลล์มีบุตร 5 คนร่วมกับโรฮัน มาร์ลีย์ บุตรชายคนที่ 4 ของตำนานเพลงเร้กเก้อย่าง บ็อบ มาร์เลย์
การก่อการร้าย

ยูไนเต็ดแอร์ไลน์ เที่ยวบินที่ 175 ที่ถูกจี้ พุ่งเข้าชนอาคารเวิลด์เทรดเซ็นเตอร์ ในนครนิวยอร์ก ระหว่างเหตุวินาศกรรม 11 กันยายน ค.ศ. 2001
คำว่า การก่อการร้าย (อังกฤษ: Terrorism) เป็นคำที่ยังไม่มีการจำกัดความในกฎหมายอาญาที่มีผลผูกมัดตามกฎหมายและได้รับการยอมรับอย่างสากล การจำกัดความโดยทั่วไปของการก่อการร้ายนั้นหมายถึงเพียงพฤติการณ์รุนแรงซึ่งมีเจตนาที่จะก่อให้เกิดความกลัว กระทำการเพื่อจุดประสงค์ทางศาสนา การเมืองหรืออุดมการณ์อย่างใดอย่างหนึ่ง เป็นการกระทำที่จงใจหรือไม่ใส่ใจต่อความปลอดภัยของผู้ที่ไม่เกี่ยวข้อง (พลเรือน) และกระทำโดยองค์กรที่ไม่ใช่หน่วยงานของรัฐใด ๆ
"การก่อการร้าย" เป็นข้อกล่าวหาทางการเมืองและอารมณ์ ซึ่งยิ่งเป็นการทำให้การให้คำจำกัดความที่แม่นยำยิ่งยากขึ้นไปอีก การศึกษาได้พบการจำกัดความ "การก่อการร้าย" มากกว่า 100 แบบ แนวคิดของการก่อการร้ายนั้นอาจเป็นหัวข้อโต้เถียงด้วยตัวของมันเอง เนื่องจากมันถูกใช้อย่างบ่อยครั้งโดยหน่วยงานของรัฐเพื่อลดความชอบธรรมของศัตรูการเมืองหรืออื่น ๆ และมีศักยภาพที่จะเพิ่มความชอบธรรมให้แก่รัฐในการใช้กำลังกับผู้ต่อต้าน ซึ่งการใช้กำลังเช่นนี้อาจถูกอธิบายว่าเป็นการสร้าง "ความกลัว" ขึ้นโดยศัตรูการเมืองนั้นด้วย
การก่อการร้ายเป็นการกระทำโดยองค์กรการเมืองอย่างกว้างขวางเพื่อสนับสนุนเป้าหมายของตนเอง ซึ่งมีการดำเนินการทั้งพรรคการเมืองฝ่ายซ้ายและฝ่ายขวา กลุ่มชาตินิยม กลุ่มศาสนา กลุ่มปฏิวัติ และรัฐบาลซึ่งปกครอง ลักษณะทั่วไปคือการใช้ความรุนแรงอย่างขาดการพิจารณาต่อผู้ที่ไม่เกี่ยวข้องเพื่อจุดประสงค์ในการเพิ่มความเป็นที่รู้จักให้กับกลุ่ม แนวคิด หรือบุคคล
ดูเพิ่ม

สงครามต่อต้านการก่อการร้าย
รายชื่อองค์กรก่อการร้าย
แหล่งข้อมูลอื่น

ประมวลกฎหมายอาญา - ภาค 1 ความผิด - ลักษณะ 1/1 ความผิดเกี่ยวกับการก่อการร้าย เก็บถาวร 2011-04-27 ที่ เวย์แบ็กแมชชีน - กฎหมายที่เกี่ยวข้องกับการก่อการร้ายในประเทศไทย
ศตวรรษ ดุลยวิจิตร

| ศตวรรษ ดุลยวิจิตร |
| --- | --- |
เกิด: 8 เมษายน พ.ศ. 2512 (55 ปี) ศตวรรษ ดุลยวิจิตร อำเภอลี้ จังหวัดลำพูน
คู่สมรส: กัญญารัตน์ บ่อสันเทียะ (อดีต)   โรสลาณี เศรษฐสิริน (ปัจจุบัน)
บุตร: 4 คน
อาชีพ: นักแสดง, นายแบบ
ปีที่แสดง: พ.ศ. 2532 - ปัจจุบัน
ผลงานเด่น: วนัส จาก คู่กรรม   ภูริภพ จาก ตะวันชิงพลบ   หมื่นทิพเทศา จาก สายโลหิต  เจ้าฟ้าเอกทัศ จาก ฟ้าใหม่  เกรียงไกร จาก ล่า
ThaiFilmDb
ศตวรรษ ดุลยวิจิตร ชื่อเล่น เจค เกิดเมื่อวันที่ 8 เมษายน พ.ศ. 2512 เป็นนักแสดงชาวไทย มีบ้านเกิดอยู่ที่อำเภอลี้ จังหวัดลำพูน จบการศึกษาจากวิทยาลัยเทคนิคภาคพายัพ จังหวัดเชียงใหม่ เข้าวงการโดยการประกวดโดมอนแมน ได้รับตำแหน่งรองชนะเลิศ เข้าสู่วงการแสดง กับละครเรื่องแรกในบทรับเชิญในละคร ปริศนาของเวตาล มีผลงานสร้างชื่อคือละครเรื่อง ตำรับรัก
ชีวิตส่วนตัวเคยอยู่กินกับนักแสดงสาว กัญญารัตน์ บ่อสันเทียะ มีบุตรชายด้วยกันทั้งหมด 2 คน แต่ต่อมาได้เลิกรากัน การได้แสดง ละครโทรทัศน์เรื่อง ฟ้าใหม่ ทางช่อง 7 ในปี พ.ศ. 2547 ในบท เจ้าฟ้าเอกทัศน์ ได้รับการกล่าวขานว่าแสดงได้สมบทบาท และหลังจากนั้นก็มักจะได้รับบทเป็นตัวประกอบกับตัวร้ายจนถึงปัจจุบันนี้
ปัจจุบัน อยู่กินภรรยาคนปัจจุบัน โรสณานี เศรษฐสิริน ทั้งคู่มีลูกชาย-หญิงด้วยกันอย่างละคน
ผลงาน > ละครสั้น

2535 ละครสั้นปากกาทอง ตอน ผัวหาย
2538 ละครสั้นปากกาทอง ตอน ปราการพิศวาส
2552 เซน...สื่อรักสื่อวิญญาณ ตอน บ้านผีสิง ช่อง 5
กรรมลิขิต ตอน มรดกที่ถูกสาป
2555 ฟ้ามีตา ตอน สวยสะพรีง รับบท มานิต
2557 ฟ้ามีตา ตอน คนตายขายคนเป็น รับบทเป็น ยุทธ
2560 ฟ้ามีตา ตอน อย่าแหย่เสือหลับ รับบทเป็น คุณดำรง
2561 ฟ้ามีตา ตอน ของเล่น รับบทเป็น โด่ง (คุณพ่อของเด่น)
2561 ฟ้ามีตา ตอน คนดีๆ อยู่ที่ไหน รับบทเป็น เฮียโอ๋
2561 ฟ้ามีตา ตอน ชายสามวัย รับบทเป็น โอบ
2562 ฟ้ามีตา ตอน กาหลงซาก รับบทเป็น เฮียไฮ้
2563 ฟ้ามีตา ตอน นํ้าตาฆาตกร รับบทเป็น เกรียง
2565 ฟ้ามีตา ตอน ใครผิด รับบทเป็น คุณแต๋ง
2565 ฟ้ามีตา ตอน ผู้หญิงคนนั้น รับบทเป็น พิทยา
2565 ฟ้ามีตา ตอน รักวุ่นๆ ของวัยรุ่นโอนไว รับบทเป็น ลุงเดช
2566 ฟ้ามีตา ตอน ส่องสัตว์  รับบทเป็น เสี่ยเฮง
2567 โชน 7 เขตพิศวง ตอน เหยี่อ
ผลงาน > ภาพยนตร์

เล่นกับไฟ (2533) รับบทเป็น ตะลา
ค่าของคน (2533) รับบทเป็น พิมาน
น้ำผึ้งป่าคอนกรีต (2533)
วิญญาณคนเป็น ตอน ขออยู่เพื่อรัก (2534)
วิมานมะพร้าว (2534) รับบทเป็น สืบสาย
เมียพ่อขอไว้คน (2535)
ไผ่สีทอง (2535)
มีนากะอาทิตย์ (2535)
กาเหว่าที่บางเพลง (2537)
เยาวราช (2546)
ผลงาน > ผลงานเพลง

ดาวจรัสฟ้า อัลบั้มรวมนักแสดงและผู้ประกาศข่าวช่อง 7 สี ของค่ายจีเอ็มเอ็ม แกรมมี่ (2546)
ผลงาน > มิวสิควีดีโอ

เพลง ได้อย่างเสียอย่าง ของ อัสนี-วสันต์ (2532)
เพลง ไปต่อไป ของ อิทธิ พลางกูร (2532)
เพลง ตะวันชิงพลบ ของ พงษ์สิทธิ์ คำภีร์ (2534)
เพลง บทเรียนสุดท้าย ของ อริสมันต์ พงษ์เรืองรอง (2537)
เพลง อุ้มท้องร้องไห้ ของ สุนารี ราชสีมา (2539)
เพลง ผู้หญิงคนสุดท้าย ของ ดำรง วงศ์ทอง (2548)
ผลงาน > ผลงานโฆษณา

ไม่ยอม ไม่ทน ไม่เฉย รวมพลังคนไทยไม่โกง โดย คณะกรรมการป้องกันและปราบปรามการทุจริตแห่งชาติ (2561)
ข้าวซอย

| --- | --- |
ข้าวซอย
แหล่งกำเนิด: จีน, ภาคเหนือของประเทศไทย
ส่วนผสมหลัก: พริกแกง กะทิ เส้นข้าวซอย
 ตำราอาหาร: ข้าวซอย   สื่อ: ข้าวซอย
ข้าวซอย คืออาหารพื้นเมืองทางภาคเหนือของประเทศไทย เดิมเรียกว่า "ก๋วยเตี๋ยวฮ่อ" เป็นอาหารที่ได้รับอิทธิพลมาจากชาวจีนยูนนานหรือฮ่อ มีลักษณะคล้ายเส้นบะหมี่ ในน้ำซุปที่ใส่เครื่องแกง รสจัดจ้าน มีเครื่องเคียง ได้แก่ ผักกาดดอง หอมหัวแดง ยำกะหล่ำปลีและมีเครื่องปรุงรส เช่น พริกผัดน้ำมัน น้ำมะนาว น้ำปลา น้ำตาล ในตำรับดั้งเดิมเนื้อที่ใช้เป็นเนื้อไก่หรือเนื้อวัว แต่ในปัจจุบันร้านอาหารหลายแห่งได้มีการใช้เนื้อหมูแทน บางแห่งอาจเพิ่มอาหารทะเลหรือเต้าหู้เป็นส่วนประกอบ
ประวัติ

ข้าวซอยมีต้นกำเนิดจากชาวจีนมุสลิม ที่อพยพมาจาก มณฑลยูนนาน ประเทศจีน มาอยู่อยู่ทางภาคเหนือของประเทศไทย ประเทศพม่า และประเทศลาว แต่เดิมข้าวซอยไม่มีกะทิเป็นส่วนประกอบ เรียกว่า “ข้าวซอยน้ำใส” ต่อมาได้มีการเพิ่มกะทิเข้าไปจนเป็นที่นิยมอย่างมากและกลายมาเป็นลักษณะข้าวซอยที่รู้จักกันในปัจจุบัน ข้าวซอยจึงเป็นผลลัพธ์ของการผสมผสานระหว่างอาหารจีน อาหารตะวันออกกลางและอาหารเอเชียอาคเนย์
ที่มาของชื่อข้าวซอย

เส้นข้าวซอยทำจากแป้งข้าวสาลีผสมน้ำ และไข่ แล้วนวดจนได้เนื้อเนียน รีดเป็นแผ่น แล้วซอยเป็นเส้นแบนๆ บางๆ จึงถูกเรียกว่า ‘ข้าวซอย’
ข้าวซอยแต่ละแบบ > ข้าวซอยแบบชาวจีนยูนนานดั้งเดิม

ข้าวซอยแบบดั้งเดิมของชาวจีนยูนนานหรือจีนฮ่อมีลักษณะเหมือน ปาปาซือ, ปาปาซอยหรือเออร์ (Erkuai) ซึ่งเป็นเส้นเอกลักษณ์ของชาวจีนยูนนานคือมีลักษณะเป็นเส้นที่ทำจากข้าวเหนียว ซึ่งชาวไทใหญ่เรียกเส้นชนิดนี้ว่า “ข้าวซอยหนาก” ข้าวซอยดั้งเดิมมีน้ำซุปใสไม่ใส่น้ำกะทิ น้ำซุปได้จากการเคี่ยวกระดูกวัวหรือไก่ มีเนื้อวัวหรือไก่สับละเอี่ยดผัดกับผักกาดดอง กินแนมกับผักกาดดองแบบยูนนาน แต่ข้าวซอยชนิดไม่ค่อยได้รับความนิยม ชาวจีนยูนนานชื่อ นายม้าฝ่าเม้ย พ่อค้าชาวจีนยูนนานมุสลิมที่ซึ่งอพยพเข้ามาอยู่ในเชียงใหม่ราวคริสต์ศตวรรษที่ 19 เขาได้ปรับสูตรให้มีความเข้มข้นขึ้นโดยใช้นมวัวและนมแพะมาทำน้ำแกง แต่ก็ไม่ได้รับความนิยม อีกทั้งวัตถุดิบอย่างนมวัวและนมแพะในสมัยนั้นราคาแพงและหายาก จึงประยุกต์มาใช้กะทิผสมกับพริกแกงกะหรี่แทน ส่วนเส้นก็ใช้แป้งสาลีทำเป็นแผ่นบางๆแล้วใช้มีดหั่น จนเรียกต่อๆมาว่า “ข้าวซอย”[ต้องการแหล่งอ้างอิงดีกว่านี้]
ข้าวซอยแต่ละแบบ > ข้าวซอยแบบลุงปัน

ลุงปัน เป็นพนักงานร้านข้าวซอยของชาวฮ่อร้านหนึ่งในจังหวัดเชียงใหม่ โดยลุงปันเริ่มกิจการร้านข้าวในปี 2488 หลังสงครามโลกครั้งที่ 2 ข้าวซอยในแบบของลุงปันเป็นข้าวซอยที่ใส่กะทิ โดยมีการใช้เนื้อหมูทอดวางบนหน้าข้าวซอย ใส่ซีอิ๊วดำลงไปใต้เส้นก่อนใส่น้ำซุปแล้วราดน้ำกะทิตาม ซึ่งลุงปันเป็นผู้สืบทอดสูตรข้าวซอยจากเจ้าของร้านชาวฮ่อที่เลิกกิจการไป เพราะเนื่องจากมีการบังคับชาวจีนยูนนานหรือจีนฮ่ออพยพไปอยู่จังหวัดลำปาง ในช่วงสงครามโลกครั้งที่ 2 ประเทศไทยได้เข้าร่วมกับฝ่ายอักษะ ส่วนประเทศจีนอยู่กับสัมพันธมิตร จีนเลยกลายเป็นคู่สงครามกับไทย ชาวจีนที่ยังไม่ได้สัญชาติในเชียงใหม่รวมทั้งชาวฮ่อจำนวนมากถูกบังคับให้อพยพไปอยู่ที่จังหวัดลำปางทำให้กิจการร้านข้าวซอยของชาวฮ่อที่เชียงใหม่ต้องยุติลงไป นั้นเป็นเหตุผลให้ลุงปันที่ซึ่งเป็นชาวเชียงใหม่ที่ไม่ใช่ชาวฮ่อ สืบกิจการทำข้าวซอยแล้วได้มีการปรับสูตรจนเป็น ข้าวซอย ที่เราเห็นในปัจจุบัน[ต้องการแหล่งอ้างอิงดีกว่านี้]
ข้าวซอยแต่ละแบบ > ข้าวซอยแบบเชียงใหม่

มีลักษณะเข้มข้นหอมกลิ่นเครื่องเทศ เช่นเดียวกับแบบ ลำพูนและลำปาง ทานคู่กับผักกาดดองแบบยูนนาน ส่วนข้าวซอยแบบอำเภอฝาง เป็นข้าวซอยน้ำใสแต่ใช้เส้นเหมือนเส้นบะหมี่ไม่ได้ใช้เส้นปาปาซอยหรือเออร์เหมือนข้าวซอยน้ำใสแบบในอำเภอเมืองเชียงใหม่ ใส่ยอดถั่วลันเตาอ่อนและทานคู่กับยำกะหล่ำปลี
ข้าวซอยแต่ละแบบ > ข้าวซอยแบบลำปาง

ข้าวซอยลำปางจะใส่เครื่องเทศที่ชื่อว่า ชะโกหรือกระวานดำ (Black Cardamom) ชาวจีนยูนนานเรียก เฉ่าโกวหรือเฉ่าโกวมี่ (草果)  มาทำเครื่องแกง ซึ่งชะโกเป็นเครื่องเทศที่เป็นเอกลักษณ์ของชาวจีนยูนนานและยังมีการใส่ขิงและลูกผักชีด้วย เครื่องแกงของชาวลำปางจึงว่าถือเป็นเครื่องแกงแบบดั้งเดิมของข้าวซอยยูนนานที่ไม่ได้ถูกดัดแปลง เพราะปัจจุบันร้านที่ทำข้าวซอยขายส่วนมากมักจะใช้เครื่องแกงเผ็ดมาทำน้ำแกง
ข้าวซอยแต่ละแบบ > ข้าวซอยแบบเชียงราย

ข้าวซอยเชียงรายน้ำแกงจะไม่ข้นกะทิ น้ำแกงจะเป็นสีขาวจากสีของกะทิ รสชาติหอมอ่อนๆไม่เข้มข้นมากนัก[ต้องการแหล่งอ้างอิงดีกว่านี้]
ข้าวซอยแต่ละแบบ > ข้าวซอยแบบพม่า

พม่าเรียกข้าวซอยว่า โองโน่ะเค่าก์ซแว (အုန်းနို့ခေါက်ဆွဲ) มีลักษณะเหมือนข้าวซอยทุกอย่างแต่ไม่ใช่ใช้พริกแกง ซึ่งข้าวซอยของพม่าได้รับอิทธิพลมาจากชาวจีนยูนนานหรือจีนฮ่อที่เป็นมุสลิมเช่นเดียวกับข้าวซอยของชาวไทยภาคเหนือ
ข้าวซอยแต่ละแบบ > ข้าวซอยแบบอื่นๆ

ข้าวซอยในทางภาคเหนือของลาว สิบสองพันนา และเชียงตุงเป็นอีกแบบหนึ่ง ซึ้งคล้ายกับก๋วยเตี๋ยวเส้นใหญ่
ข้าวซอยกุ้ง
ข้าวซอยเนื้อ
ข้าวซอยไก่
ข้าวซอยน้ำหน้า มีลักษณะเหมือนกับข้าวซอยใน สิบสองปันนาของจีน ตอนเหนือของลาว และเชียงตุงของพม่า
ลอว์สัน (วงดนตรี)

| ลอว์สัน |
| --- | --- |

ข้อมูลพื้นฐาน
ที่เกิด: ดอร์เซต อังกฤษ
แนวเพลง: ป็อปร็อก
ช่วงปี: 2009–ปัจจุบัน
ค่ายเพลง: Polydor Mercury Island Global Talent Cooking Vinyl

สมาชิก:  Andy Brown  Ryan Fletcher  Joel Peat  Adam Pitts 
ลอว์สัน (อังกฤษ: Lawson) เป็นวงป็อปร็อกอังกฤษ ประกอบด้วยสมาชิกคือ แอนดี บราวน์ (ร้องนำ, กีตาร์), ไรอัน เฟลตเชอร์ (เบส, ร้องประสาน), โจเอล พีต (กีตาร์นำ, ร้องประสาน) และแอดัม พิตส์ (กลอง, ร้องประสาน) วงออกอัลบั้มแรก Chapman Square เมื่อวันที่ 22 ตุลาคม ค.ศ. 2012 สามารถขึ้นอันดับ 3 ยูเคอัลบัมส์ชาร์ต ชื่อของวงมาจากศัลยแพทย์จากเมืองดอร์เซต เดวิด ลอว์สัน ที่ช่วยชีวิตผ่าตัดแอนดี บราวน์ นักร้องนำ
ลอรา อิงกัลส์ ไวล์เดอร์

| ลอรา อิงกัลส์ ไวล์เดอร์ |
| --- | --- |
ลอรา อิงกัลส์ ไวล์เดอร์ ช่วงราว พ.ศ. 2428
เกิด: ลอรา อีลิซาเบท อิงกัลส์ 7 กุมภาพันธ์ ค.ศ. 1867(1867-02-07) เทศมณฑลเพพิน (รัฐวิสคอนซิน) สหรัฐ
เสียชีวิต: 10 กุมภาพันธ์ ค.ศ. 1957(1957-02-10) (90 ปี) แมนส์ฟีลด์ (รัฐมิสซูรี) สหรัฐ
ที่ฝังศพ: สุสานแมนส์ฟีลด์ แมนส์ฟีลด์ รัฐมิสซูรี สหรัฐ
อาชีพ:  นักเขียน  ครู  นักข่าว  เกษตรกรรมในครอบครัว 
ช่วงเวลา: ค.ศ. 1911–1957 (ในฐานะนักเขียน)
แนว: อนุทิน, ความเรียง, นวนิยายซากาครอบครัว (นวนิยายอิงประวัติศาสตร์สำหรับเด็ก)
หัวข้อ: ภาคกลาง-ตะวันตกและภาคตะวันตก
ผลงานที่สำคัญ:   บ้านเล็กในป่าใหญ่  Little House series 
รางวัลสำคัญ: เหรียญรางวัลลอรา อิงกัลส์ ไวล์เดอร์   est. 1954                   
คู่สมรส: แอลแมนโซ ไวล์เดอร์ (สมรส 1885; เสียชีวิต 1949)
บุตร: 2 คน รวมถึงโรส ไวล์เดอร์ เลน
บิดามารดา:   ชาลส์ อิงกัลส์  แคโรไลน์ เลก ไควเนอร์ 
ญาติ:   เมรี อิงกัลส์ (พี่สาว)  แคโรไลน์ "แคร์รี" อิงกัลส์ สวานซีย์ (น้องสาว)  ชาลส์ เฟรดริก "เฟรดดี" อิงกัลส์ (น้องชาย)  เกรซ อิงกัลส์ ดาว (น้องสาว) 

ลายมือชื่อ: 
ลอรา อีลิซาเบท อิงกัลส์ ไวล์เดอร์ (อังกฤษ: Laura Elizabeth Ingalls Wilder; 7 กุมภาพันธ์ ค.ศ. 1867 – 10 กุมภาพันธ์ ค.ศ. 1957) เป็นนักเขียนชาวอเมริกันที่รู้จักกันในนามเจ้าของผลงานวรรณกรรมเยาวชน บ้านเล็กในป่าใหญ่ ที่ได้ตีพิมพ์ระหว่าง ค.ศ. 1932 ถึง ค.ศ. 1943 ซึ่งเป็นช่วงวัยเด็กของเธอในบริบทการตั้งรกรากและการบุกเบิกอเมริกา
แหล่งข้อมูลอื่น

| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  สเปน  ฝรั่งเศส  BnF data  เยอรมนี  อิสราเอล  ฟินแลนด์  เบลเยียม  สหรัฐ  สวีเดน  ลัตเวีย  ญี่ปุ่น  เช็กเกีย  ออสเตรเลีย  กรีซ  เกาหลี  โครเอเชีย  เนเธอร์แลนด์  โปแลนด์  โปรตุเกส 
วิชาการ:  CiNii 
ศิลปิน:  มิวสิกเบรนซ์ 
ประชาชน:  Deutsche Biographie  Trove 
อื่น ๆ:  NARA  SNAC  IdRef
ลอนดอนคอลลิง

ลอนดอนคอลลิง (อังกฤษ: London Calling) เป็นสตูดิโออัลบั้มลำดับที่ 3 ของวงเดอะแคลช วงพังก์ร็อกจากประเทศอังกฤษ โดยได้เปิดตัวในรูปแบบของดับเบิลอัลบั้มในสหราชอาณาจักรเมื่อวันที่ 14 ธันวาคม ค.ศ. 1979 ผ่านทางค่ายโคลัมเบีย และในสหรัฐอเมริกา ในเดือนมกราคม ค.ศ. 1980 ผ่านทางค่ายอีพิก  ลอนดอนคอลลิง เป็นอัลบั้มที่ประกอบไปด้วยทำนองดนตรีหลากหลายแนว ทั้ง พังก์ เร้กเก้ สกา ร็อกอะบิลลี นิวออร์ลีนส์อาร์แอนด์บี ป็อป เลาจ์แจ๊ส และ ฮาร์ดร็อก
เนื้อหาโดยรวมของอัลบั้มเกี่ยวข้องกับปัญหาทางสังคมต่างๆ ทั้งการว่างงาน การย้ายที่อยู่ สารเสพติด เชื้อชาติ และความรับผิดชอบในวัยรุ่น โดยมีซิงเกิลฮิตอย่าง ซิงเกิลตามชื่ออัลบั้ม ซึ่งเป็นเพลงเปิด ที่นำจังหวะเร็กเก้ ผสมกับกีตาร์ไฟฟ้าในแบบของพังก์ร็อก ซึ่งเล่าเกี่ยวกับสงครามโลกครั้งที่ 2 "Spanish Bombs" มีเนื้อหาเปรียบเทียบระหว่างการท่องเที่ยวในสเปนสมัยใหม่กับสภาพสงครามกลางเมืองสเปน "Lost in the Supermarket" ที่พูดถึงคนคนหนึ่งที่ต้องดิ้นรนในชีวิตของโลกธุรกิจ และ "Train in Vain" ซึ่งแต่เดิมเป็นซิงเกิลที่เกือบจะไม่ถูกบรรจุลงในอัลบั้มนี้ จนภายหลังได้บรรจุในซิงเกิลสุดท้ายของอัลบั้ม แต่ถึงอย่างไรก็ดีมันกลับเป็นซิงเกิลที่ประสบความสำเร็จด้วยการติดท็อป 30 บนบิลบอร์ดฮอต 100
ภายหลังเปิดตัวลอนดอนคอลลิง ได้ติดชาร์ตอันดับที่ 9 ของอังกฤษ รวมไปถึงได้รับการยืนยันยอดจำหน่ายจากสมาคมผู้ประกอบกิจการเพลงของสหรัฐอเมริกา ในระดับทองคำขาว โดยซิงเกิล "London Calling" ยังได้ติดอันดับที่ 11 บนชาร์ตอังกฤษด้วย ลอนดอนคอลลิง ได้รับการยกย่องและคำชมกว้างขวางจากนักวิจารณ์หลายสำนัก หนึ่งในนั้นคือ นิตยสารโรลลิงสโตนส์ ที่ได้จัดอันดับที่ 8 ในหัวข้อ "500 อัลบั้มที่ยิ่งใหญ่ที่สุดตลอดกาล" ในปี 2003 นอกจากนี้ภาพหน้าปกที่เป็นรูปของ พอล ไซโมนอน มือเบส กำลังทุบเบสเฟนเดอร์ของเขาลงบนเวที ซึ่งถูกถ่ายโดยเพนนี สมิท และได้รับการยกย่องจากนิตยสารคิวให้เป็นภาพถ่ายร็อกแอนด์โรลที่ดีที่สุดตลอดกาล ในปี ค.ศ. 2002 อีกด้วย
รายชื่อเพลง

เพลงทั้งหมดประพันธ์โดยโจ สทรูเมอร์ และมิก โจนส์ ที่ไม่ใช่จะใส่หมายเหตุไว้
| ลำดับ | ชื่อเพลง | ร้องนำ | ยาว |
| --- | --- | --- | --- |
| 1. | "London Calling" | สทรูเมอร์ | 3:19 |
| 2. | "Brand New Cadillac" (ถูกแต่งและบรรเลงเดิมโดย วินซ์ เทเลอร์) | สทรูเมอร์ | 2:09 |
| 3. | "Jimmy Jazz" | สทรูเมอร์ | 3:52 |
| 4. | "Hateful" | สทรูเมอร์ | 2:45 |
| 5. | "Rudie Can't Fail" | สทรูเมอร์, โจนส์ | 3:26 |
| ลำดับ | ชื่อเพลง | ร้องนำ | ยาว |
| --- | --- | --- | --- |
| 6. | "Spanish Bombs" | สทรูเมอร์, โจนส์ | 3:19 |
| 7. | "The Right Profile" | สทรูเมอร์ | 3:56 |
| 8. | "Lost in the Supermarket" | โจนส์ | 3:47 |
| 9. | "Clampdown" | สทรูเมอร์, โจนส์ | 3:49 |
| 10. | "The Guns of Brixton" (แต่งโดยพอล ไซโมนอน) | Simonon | 3:07 |
| ลำดับ | ชื่อเพลง | ร้องนำ | ยาว |
| --- | --- | --- | --- |
| 11. | "Wrong 'Em Boyo" (แต่งโดยไคลฟ์ อัลฟอนโซ; เดิมบรรเลงโดย เดอะรูเลอรส์; รวมถึง สเทกเกอร์ ลี) | สทรูเมอร์ | 3:10 |
| 12. | "Death or Glory" | สทรูเมอร์ | 3:55 |
| 13. | "Koka Kola" | สทรูเมอร์ | 1:46 |
| 14. | "The Card Cheat" (แต่งโดยสทรูเมอร์, โจนส์, ไซโมนอนและทอปเปอร์ ฮีดอน) | โจนส์ | 3:51 |
| ลำดับ | ชื่อเพลง | ร้องนำ | ยาว |
| --- | --- | --- | --- |
| 15. | "Lover's Rock" | สทรูเมอร์ | 4:01 |
| 16. | "Four Horsemen" | สทรูเมอร์ | 2:56 |
| 17. | "I'm Not Down" | โจนส์ | 3:00 |
| 18. | "Revolution Rock" (แต่งโดยแจ็กกี เอ็ดเวิร์ดส, แดนนี เรย์; เดิมบรรเลงโดยแดนนี เรย์ และเดอะเรโวลูชันแนรีส์) | สทรูเมอร์ | 5:37 |
| 19. | "Train in Vain" | โจนส์ | 3:09 |
ชาร์ต

| ปี | ชาร์ต | อันดับ position |
| --- | --- | --- |
| 1979 | Swedish Albums Chart | 2 |
| 1979 | UK Albums Chart | 9 |
| 1980 | Austrian Albums Chart | 17 |
| 1980 | Canadian RPM Albums Chart | 12 |
| 1980 | New Zealand Albums Chart | 12 |
| 1980 | Norwegian Albums Chart | 4 |
| 1980 | US Billboard 200 | 27 |
| 2003 | Irish Albums Chart | 23 |
| 2004 | Norwegian Albums Chart | 17 |
| 2004 | Swedish Albums Chart | 45 |
| 2004 | Swiss Albums Chart | 72 |
| 2004 | UK Albums Chart | 26 |
| 2009 | Spanish Albums Chart | 52 |
| 2011 | Top Pop Catalog Albums | 38 |
| 2012 | Polish Albums Chart | 38 |
1 2 3 4  London Calling 25th anniversary edition
ลอร์ดไอวาร์ เมานต์แบ็ตเทน

| ลอร์ด ไอวาร์ เมานต์แบ็ตเทน |
| --- | --- |
เกิด: ไอวาร์ อเล็กซานเดอร์ ไมเคิล เมานต์แบ็ตเทน 9 มีนาคม พ.ศ. 2506 (61 ปี)
มีชื่อเสียงจาก: ผู้สืบเชื้อสายจากสมเด็จพระราชินีนาถวิกตอเรีย
คู่สมรส: เพนนี เมานต์แบ็ตเทน เจมส์ คอย
บุตร: อิเลีย ลูอีส จอร์จีนา เมานต์แบ็ตเทน อเล็กซานดรา นาดา วิกตอเรีย เมานต์แบ็ตเทน ลูอีส ซาเนีย โรส เมานต์แบ็ตเทน
บิดามารดา: เดวิด เมานต์แบ็ตเทน มาร์ควิสที่ 3 แห่งมิลฟอร์ด ฮาเวน เจนเน็ต เมอร์เซเดซ
ลอร์ดไอวาร์ เมานต์แบ็ตเทน (อังกฤษ: Lord Ivar Mountbatten) เกิดเมื่อวันที่ 9 มีนาคม พ.ศ. 2506 เป็นบุตรชายคนเล็กของ เดวิด เมานต์แบ็ตเทน มาร์ควิสที่ 3 แห่งมิลฟอร์ด ฮาเวน กับ เจนเน็ต เมอร์เซเดซ เขาเป็นปนัดดาใน เจ้าชายลูทวิชแห่งบัทเทินแบร์ค เขาสืบเชื้อสายมาจาก สมเด็จพระราชินีนาถวิกตอเรีย จึงมีสิทธิ์ในการสืบราชบัลลังก์อังกฤษ นอกจากนี้เขาถือเป็นทายาทสายตรงของ เยกาเจรีนามหาราชินี และยังเป็นน้องชายของ จอร์จ เมานต์แบ็ตเทน มาร์ควิสที่ 4 แห่งมิลฟอร์ด ฮาเวน
ลอร์ดไอวาร์ เมานต์แบ็ตเทน สมรสครั้งแรกกับ เพนนี เมานต์แบ็ตเทน เมื่อวันที่ 23 เมษายน พ.ศ. 2537 มีบุตรสาว 3 คน
อิเลีย ลูอีส จอร์จีนา เมานต์แบ็ตเทน พระบิดาทูลหัวคือ เจ้าฟ้าชายเอ็ดเวิร์ด เอิร์ลแห่งเวสเซ็กส์
อเล็กซานดรา นาดา วิกตอเรีย เมานต์แบ็ตเทน พระมารดาทูลหัวคือ โซฟี เคาน์เตสแห่งเวสเซกซ์
ลูอีส ซาเนีย โรส เมานต์แบ็ตเทน
หลังจากนั้นทั้ง 2 ได้ตัดสินใจหย่าร้างกันใน พ.ศ. 2553 หลังจากนั้นใน พ.ศ. 2559 เขาได้ออกมาประกาศคบหาและแต่งงานกับเจมส์ คอย และได้สมรสกันเมื่อวันที่ 22 กันยายน พ.ศ. 2561
ทั้งนี้ลอร์ดไอวาร์ เมานต์แบ็ตเทน ยังเป็นบิดาทูลหัวให้กับเลดีลูอีส วินด์เซอร์ พระธิดาคนใหญ่ในเจ้าฟ้าชายเอ็ดเวิร์ด เอิร์ลแห่งเวสเซ็กส์ และโซฟี เคาน์เตสแห่งเวสเซกซ์